b'\n_START_ARTICLE_\nRov\n_START_PARAGRAPH_\nRov je vrsta iskopa ili udubina u tlu. Svojim dimenzijama uglavnom ima ve\xc4\x87u dubinu nego \xc5\xa1irinu (suprotno kanalima i vododerinama) te je uzak u odnosu na svoju du\xc5\xbeinu (suprotno rupama).\n_START_SECTION_\nGeologija\n_START_PARAGRAPH_\nU geologiji rovovi su prirodnog postanka i nastali su procesom erozije, djelovanjem ledenjaka ili pomicanjem tektonskih plo\xc4\x8da. Kao primjer nastanka prirodnog rova mo\xc5\xbee se smatrati Marijanska brazda u Tihom oceanu .\n_START_SECTION_\nArheologija\n_START_PARAGRAPH_\nU podru\xc4\x8dju arheologije metoda kopanja rovova koristi se kod iskapanja starih ru\xc5\xa1evina ili postupnog slojnog otkopavanja sedimentnih sijena kako bi se dobio uvid u bo\xc4\x8dni presjek same stijene. Prednosti kori\xc5\xa1tenja ove metode u arheologiji su te \xc5\xa1to se njome rijetko o\xc5\xa1tete potencijalne iskopine dok su nedostaci ti \xc5\xa1to otkriva samo manju povr\xc5\xa1inu ciljanog istra\xc5\xbeivanja.\n_START_SECTION_\nGra\xc4\x91evinarstvo\n_START_PARAGRAPH_\nRovovi u gra\xc4\x91evinarstvu imaju vrlo va\xc5\xbenu ulogu. Koriste se kako bi se pod zemlju postavile va\xc5\xbene komunalne instalacije (poput vodovoda, plinovoda, elektri\xc4\x8dnih kabela, kanalizacije, telekomunikacijskih kabela i sl.). Tako\xc4\x91er, kopanje rovova osnova je budu\xc4\x87ih temelja svakog objekta.'